Բորիս Տրուսևիչ

**Բորիս Իպոլիտովիչ Տրուսևիչ** (, ), բելառուս խորհրդային թերապևտ, Բելառուսի Գիտությունների ակադեմիայի ակադեմիկոս (1956, թղթակից անդամ՝ 1953 թվականից)։ Բժշկական գիտությունների դոկտոր (1943), պրոֆեսոր (1934)։ Բելառուսի գիտության վաստակավոր գործիչ (1946)։

## Կենսագրություն
Բորիս Իպոլիտովիչ Տրուսևիչը ծնվել է Վիտեբսկում՝ ծառայողի ընտանիքում։ Սովորել է Մոզիրի գիմնազիայում։ 1910 թվականին ավարտել է գիմնազիա Կիևում։ 1916 թվականին ավարտել է Կիևի համալսարանի բժշկական ֆակուլտետը։ Առաջին համաշխարհային պատերազմի մասնակից, ռազմական բժիշկ (1916-1918)։ 1918-1928 թվականներին աշխատել է Կիևի և Դոնի Ռոստովի բժշկական հաստատություններում՝ զուգահեռաբար զբաղվելով գիտական հետազոտություններով։ 1928 թվականից աշխատել է Մինսկում. նախ որպես ասիստենտ, այնուհետև՝ Բելառուսի պետական համալսարանի բժշկական ֆակուլտետի (1930-ից՝ Բելառուսի բժշկական ինստիտուտ) դոցենտ, 1934 թվականից՝ 2-րդ թերապևտիկ կլինիկայի վարիչ, միևնույն ժամանակ՝ Մինսկի բժշկական ինստիտուտի վարակիչ հիվանդություններ ամբիոնի վարիչ։

Հայրենական մեծ պատերազմի տարիներին գտնվել է տարհանման մեջ` 1941-1943 թվականներին ղեկավարելով Սամարղանդի, ապա Ստալինաբադի բժշկական ինստիտուտների թերապևտիկ ամբիոնները։ 1944 թվականին վերադարձել է Մինսկ, եղել Մինսկի բժշկական ինստիտուտի ֆակուլտատիվ թերապիայի ամբիոնի վարիչ, միաժամանակ՝ պրոֆեսոր, և Բելառուսի բժիշկների կատարելագործման ինստիտուտի թերապիայի ամբիոնի վարիչ։ 1952-1954 թվականներին՝ ԲԽՍՀ առողջապահության նախարարության գլխավոր թերապևտ, ԲԽՍՀ Գերագույն խորհրդի պատգամավոր (1955-1959)։

## Գիտական աշխատանք
Ներքին պաթոլոգիայի և վարակիչ հիվանդությունների կլինիկական և փորձարարական ուսումնասիրությունների բնագավառում 60 գիտական աշխատության (ներառյալ՝ 8 մենագրության) հեղինակ է։

Մշակել է ստամոքսի, Ենթաստամոքսային գեղձի փոքր կորության պալպատման տեխնիկա, երիկամների պալպատման նոր վերափոխություն, առաջարկել կրծքավանդակի շարունակական պերկուսիա, աորտայի, այսպես կոչված, վեցերորդ կետում փականների անբավարարության դեպքում դիաստոլիկ աղմուկ հայտնաբերելու տեխնիկան, հայտնաբերել պլևրայի և պերիկարդի շփման աղմուկը։

Բ. Ի. Տրուսևիչի հրապարակած աշխատությունների շարքում են.

* Материалы к проблеме острой сосудистой недостаточности. — Мн. 1950;
* Примерный план обследования больного в терапевтической клинике. 4 изд. — Мн., 1961.

## Պարգևներ
* Աշխատանքի կարմիր դրոշի 3 շքանշան
* «1941-1945 թվականների Հայրենական մեծ պատերազմում անձնվեր աշխատանքի համար» մեդալ 
* «1941-1945 թվականների Հայրենական մեծ պատերազմում Գերմանիայի նկատմամբ տարած հաղթանակի համար» մեդալ
* Բելառուսի Գերագույն խորհրդի պատվոգիր

## Ծանոթագրություններ

## Գրականություն
* Трусе́віч Барыс Іпалітавіч // Беларуская энцыклапедыя: У 18 т. Т. 15: Следавікі — Трыо (белор.) / Рэдкал.: Г. П. Пашкоў і інш. — Мн.: БелЭн, 2002. — С. 539. — 10 000 экз. — ISBN 985-11-0251-2.

## Արտաքին հղումներ
* Կենսագրությունը Բելառուսի հետդիպլոմային կրթության բժշկական ակադեմիայի կայքում (ռուս.) 
* Բորիս Իպոլիտովիչ Տրուսևիչը Բելառուսի Գիտությունների ազգային ակադեմիա Յան Կոլասի անվան կենտրոնական գիտական գրադարանի «Բելառուսական գիտության պատմությունը դեմքերով» տվյալների շտեմարանում

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Բելառուս բժիշկներ
Կատեգորիա:Բելառուսական ԽՍՀ ԳԽ 4-րդ գումարման պատգամավորներ
Կատեգորիա:Բժշկական գիտությունների դոկտորներ
Կատեգորիա:Բնօրինակում անաղբյուր հոդվածներ
Կատեգորիա:Գիտնականներ այբբենական կարգով